CELEX: C2004/228/43
Language: da
Date: 2004-09-11 00:00:00
Title: Sag C-265/04: Anmodning om præjudiciel afgørelse forelagt ved afgørelse truffet den 17. juni 2004 af Kammarrätten i Sundsvall i sagen Margaretha Bouanich mod Skatteverket

11.9.2004   
            
            
               DA
            
            
               Den Europæiske Unions Tidende
            
            
               C 228/22
            
         Anmodning om præjudiciel afgørelse forelagt ved afgørelse truffet den 17. juni 2004 af Kammarrätten i Sundsvall i sagen Margaretha Bouanich mod Skatteverket
   (Sag C-265/04)
   (2004/C 228/43)
   Ved afgørelse truffet den 17. juni 2004, indgået til Domstolens Justitskontor den 24. juni 2004, har Kammarrätten i Sundsvall i sagen Margaretha Bouanich mod Skatteverket forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Er det i overensstemmelse med EF-traktatens artikel 56 og 58, at en medlemsstat beskatter et tilbagekøbsbeløb, som udbetales af et aktieselskab i medlemsstaten, som udbytte uden ret til fradrag for erhvervelsesomkostningerne ved de tilbagekøbte aktier, såfremt det udbetales til en aktionær, som ikke har bopæl eller fast opholdssted i medlemsstaten, mens et tilbagekøbsbeløb fra et sådant selskab, som udbetales til en aktionær, som har bopæl eller fast opholdssted i medlemsstaten, i stedet beskattes som kapitalgevinst med ret til fradrag for erhvervelsesomkostningerne ved de tilbagekøbte aktier?
            
         
               2)
            
            
               Såfremt spørgsmål 1 besvares benægtende: Når der i dobbeltbeskatningsoverenskomsten mellem den medlemsstat, hvor aktieselskabet har hjemsted, og den medlemsstat, hvor aktionæren er bosiddende, er fastsat en lavere skattesats end den, som svares på et tilbagekøbsbeløb, som udbetales til en aktionær i førstnævnte medlemsstat, og en aktionær i den anden medlemsstat desuden under henvisning til kommentarerne til OECD's modeloverenskomst indrømmes fradrag svarende til de tilbagekøbte aktiers pålydende værdi, er det da i overensstemmelse med de i foregående spørgsmål anførte artikler, at en medlemsstat anvender en lovgivning som den ovenfor beskrevne?
            
         
               3)
            
            
               Er det i overensstemmelse med EF-traktatens artikel 43 og 48, at en medlemsstat anvender en lovgivning som den ovenfor beskrevne?